section_heading: U djelima
paragraph_text: Bio je smrtonoša koji je sudjelovao u mučenju Longbottomovih nakon Voldemortova poraza, uhićen je i bačen u Azkaban gdje se mislilo da je umro, ali otac ga je izvukao iz zatvora zamijenivši ga njegovom umirućom majkom. Kada je Voldemort saznao da je živ, odlučio se njime okoristiti. U filmu je Barty Crouch prisustovao ubojstvu Franka Brycea. Barty Crouch je u Hogwartsu preuzeo obličje Divljookog Moodyja što je otkriveno tek nakon Tromagijskog turnira. Davao je Harryu savjete o zadacima koje je morao riješiti za Tromagijski turnir i začarao trofej pretvorivši ga u putoključ. Nastojao je pomagati Harryju jer je želio da on prvi dođe do trofeja koji ga je zapravo doveo do grobnice na kojoj su bili lord Voldemort i njegov pomoćnik Peter Pettigrew zvan Crvorep. On je također ubacio Harryjevo ime u Plameni pehar iako Harry nije bio punoljetan.